OpenLLM-France/wikimedia huggingface dataset:
# Jauregi etxea (Bergara)

Jauregi etxea Gipuzkoako Bergara udalerrian dagoen pizkundetar eta gotiko estiloko jauregi bat da. Hain zuzen ere, Bergarako Alde Zaharran kokatua dago, Plaza Nagusian eta Bergarako Errege Mintegia, Ondartza dorrea eta Moiua Barrena jauregiaren alboan. Gipuzkoako kultura ondasuna izendatua dago.

## Ezaugarriak

Jauregi Etxea XVI. mende hasieran eraiki zuten. Jatorrian hiru solairu bazituen ere, egungo etxeak bost ditu. Mendeotan hainbatetan eraberritu dute. Dena den, garai hartako artelan bikainenetako bat mantentzen du oraindik: lehenengo solairuan dagoen erliebea, alegia. Askotariko motiboak ditu: landareak, erregeak koroa eta zetroarekin, basurdearen ehiza, trobadorea eta haren dama eta animalia fantastikoak, besteak beste. Europa erdialdeko grabatu gotiko berantiarrak dira, oso ohikoak ziren garai hartan Alemanian.

## Iruditegia

* Armarria
* Erliebearen xehetasuna
* Leihoa eta erliebea
* Ikuspegi orokorra

## Erreferentziak

* ↑ Open Data Euskadi. Jauregi Etxea | Euskadiko Kultur Ondarea | Turismoa Euskadi - Turismoa Euskadin. (Noiz kontsultatua: 2017-09-16).

## Ikus gainera

* Gipuzkoako kultura ondasunak

## Kanpo estekak

* Datuak: Q25478724
* Multimedia: Jauregi Etxea, Bergara / Q25478724
# Jauregi etxea (Zerain)

Jauregia etxea Zeraingo Jauntxoen bizileku izan zen eraikina da. XV. mendekoa da. Zerain goitik zaintzen du Jauregi etxeak. Aurretik bertan zegoen gaztelu baten tokian eraikia, Euskal Herrian geratzen diren dorretxe tradizional handienetakoa da hau. Egun Zeraingo herriko sinbolo bilakatu da.

## Ezaugarriak

Kareharriz eraikitako zatia, dorretxe originalaren aztarnak aprobetxatuz, eraikuntzaren alderdi deigarriena da. Gipuzkoako eraikin tipikoen patroiak jarraitzen ditu haren arkitekturak. Harria eta egurra nahasten dira Jauregi etxean. Hiru solairu ditu eta beheko solairu bat ere. Beheko solairua da, batez ere, aurretik bertan zegoen dorretxearen lekukoa. Beheko zati horretan ikus dezakegu defentsarako helburuarekin egindako zatia, hortik gorakoak garaiko baserrien itxura du.
XV. mendekoa, jauregiaren zatirik deigarriena dorretxearen parte izan ziren hiru horma dira, harri landuz eginak. Arku gotiko baten azpian dago eraikinaren sarrera nagusia. Arku horretan “Ave Maria llena eres de gracia, bendícenos” irakurri daiteke. Arku horren gainean Zeraingo armarri zaharrena ikus dezakegu. Armarriaren ondoan inork ulertzea lortu ez duen irudi bat dago. Zenbait interpretazioren arabera, itzaltzen ari den eguzki baten irudia eta zortzi puntako izarrez inguratua dagoen ilargi laurden bat ikus ditzakegu. Eraikinari misterio puntu bat ematen dion elementua da. "Eguzki goibela, ilargi laurdenaz besarkatua eta zortzi puntako lau izarrez inguratua".

## Erreferentziak

* ↑ http://edificiosgipuzkoa.diariovasco.com/eu/jauregi-etxea-zerain-20170228164807.php
* ↑ Zeraingo Udala | Jauregia. (Noiz kontsultatua: 2020-07-20).

## Kanpo estekak

* Datuak: Q65770426
* Multimedia: Jauregi etxea, Zerain / Q65770426
# Jauregi kalea (Gasteiz)

Gasteizko Jauregi kalea Alde Zaharrean dago.

## Kokapena

Alde Zaharraren goiko aldean dago. Santa Maria eta Frai Zacarias Martinez kaleak lotzen ditu.

## Luzera

37 metro inguruko luzera du. Ez dauka ataririk. Alde batean Oihaneder Jauregia dago eta Landatxo parkea.

## Historia

Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera 1887ko urriaren 12an ezarri zitzaion egun duen izena, ondoan Oihaneder Jauregia dagoelako.

## Trafikoa

Trafikorako irekita dago, mendebaldetik ekialderako norantzan, baina kalea oso estua denez oso ibilgailu gutxi iragaten dira. Ezin da aparkatu.

## Kanpo estekak

* Datuak: Q56611337
* Multimedia: Calle del Palacio, Vitoria-Gasteiz / Q56611337
# Jan Lievens

Jan Lievens (Leiden, Zazpi Herbehere Batuen Errepublika, 1607ko urriaren 24a - Amsterdam, Zazpi Herbehere Batuen Errepublika, 1674ko ekainaren 4a) Barrokoko herbeherear margolaria izan zen.

## Bizitza

Ganteko brodatzaile baten semea zen. Haurtzaroan Joris van Schooten izan zuen irakasle, eta 10 urte zituelarik Amsterdamgo Pieter Lastmanen lantegian sartu zen. Bertan Rembrandtekin topo egin zuen. 1626 aldean, Leidenera itzuli zenean, lantegi bat ireki zuen Rembrandtekin batera. 1620ko hamarkadan batera lan egin zuten eta, oso estilo antzekoa zutenez, zenbait margolanen autoretza zalantzan dago.
1632an Londresera aldatu zen. Bertan ezagutu zuen Antoon van Dyckek eragin handia izan zuen bere margokeran. 1635ean Anberesen kokatu zen. Flandesen 10 urte igaro ostean, Amsterdamera aldatu zen. Azken urteak Haga eta Leidenen eman zituen. Erakunde publikoek garrantzi handiko aginduak egin zizkioten eraikinak apaintzeko. Batez ere erretratuak margotu zituen arren, gai historikoak eta alegorikoak ere landu zituen. Azken garaian paisaiak pintatu zituen, Rubens eta Adrien Brouwer-en eraginez.

## Iruditegia

* Gizon zaharra, 1625-1626 Kunsthistorisches Museum, Viena
* Sanson eta Dalilah, 1630-1630 and 1635 Rijksmuseum, Amsterdam
* Bakearen alegoria, 1652 Rijksmuseum, Amsterdam

## Erreferentziak

* 1 2 Jan Lievens. artehistoria.com (Noiz kontsultatua: 2015-10-11).
* Datuak: Q430783
* Multimedia: Jan Lievens / Q430783
# Jan Kappeyne van de Coppello

Jan Kappeyne van de Coppello (Haga, 1822ko urriaren 2a - ibidem, 1895eko uztailaren 28a) herbeheretar politikaria izan zen. Herbehereetako lehen ministroa izan zen 1877tik 1879ra.
Zuzenbidea ikasi zuen Leidengo Unibertsitatean, eta abokatu aritu zen Hagan. 1869an Hagako zinegotzi hautatu zuten eta bi urte geroago Diputatuen Ganberan sartu zen, 1866an berrautatzea lortu ez bazuen ere. 1871n eserlekua berriro irabazi zuen. 1876an liberalen buruzagi bihurtu zen eta hurrengo urtean lehen ministro izendatu zuten.
Lehen hezkuntzako legea onartu zuen, eskola publikoak bakarrik finantzatu zituena eta konzerbadore eta katolikoen gaitzespena jaso zuena. 1879an dimisioa eman zuen liberal aurrerakoien eta liberal kontserbadoreen arteko desadostasunen ondorioz.
Ondoren, 1888an senatari aukeratu zuten.
* Datuak: Q592540
* Multimedia: Jan Kappeyne van de Coppello / Q592540
# Jan Kochanowski

Jan Kochanowski (Sycyna, 1530 – Lublin, 1584ko abuztuaren 22a) poloniar olerkaria izan zen. Adam Mickiewiczen aurreko poloniar poetarik handiena dela uste da.
Krakoviako Akademian, Königsbergeko Unibertsitatean eta Paduako Unibertsitatean ikasi zuen. Paduan Francesco Robortello humanista ezagutu zuen. Hamabost urteko ikasketak eta bidaiak amaitu zituen Parisera egindako bisita batekin, eta han Edmond Rostand ezagutu zuen.
1559an Poloniara itzuli zen, non humanista eta Pizkundeko olerkari izan zen. Hamabost urtez Sigismundo II.a Poloniakoaren gortean egon zen eta denbora batez errege idazkaria izan zen. 1574an familiaren jabetzara erretiratu zen.
Latinez idatzi zuen arren, bere lorpenik handiena polonieraz aditz formak sortzea izan zen. Bere lehen maisulana Odprawa posłów greckich (Bidaltzaile greziarren kanporaketa, 1578) izan zen. Bere maisulanik ezagunena Treny da, Urszula alabatxoaren heriotzari buruzko hamahiru elegiez osatua. Daviden salmoak ere polonierara itzuli zituen (Psałterz Dawidów, 1579). Bagatelak (Fraszki, 1584), Szachy (Xake, 1567) eta Kantuak (Pieśni, 1586) ere idatzi zituen.
* Datuak: Q59737
* Multimedia: Jan Kochanowski / Q59737
# Jan Kodeš

Jan Kodeš (Praga, 1946ko martxoaren 1a) txekiar tenislari ohia da. Roland Garros txapelketa bi aldiz irabazi zuen, 1970 eta 1971ean eta behin Wimbledon Txapelketa, 1973an, eta bi aldiz AEBetako Irekiko txapeldunordea izan zen. 1973an bosgarren postua lortu zuen ATPn.
* Datuak: Q317431
* Multimedia: Jan Kodeš / Q317431
# Jan Ladislav Dussek

Jan Ladislav Dussek (Jan Václav Dusík bataiatua; Čáslav, Bohemia, 1760ko otsailaren 12a-Saint-Germain-en-Laye, 1812ko martxoaren 20a) Bohemiako pianista eta musikagilea izan zen. Pedagogo handia, pianorako metodo bat asmatu zuen. Sonata dotoreak idatzi zituen musika tresna horretarako.

## Erreferentziak

* ↑ Lur entziklopedietatik hartua.
* Datuak: Q357172
* Multimedia: Jan Ladislav Dussek / Q357172
# Jan Lenica

Jan Lenica (Poznań, Polonia, 1928ko urtarrilaren 4a - Berlin, Alemania, 2001eko urriaren 5a) poloniar marrazkilaria izan zen.

## Biografia

Alemaniarrek Polonia hartu zutenean, herrialdearen iparraldera alde egin zuen, baina preso hartu zuten, eta kontzentrazio-esparru batean egon zen zenbait astez. 1945ean zenbait marrazki bidali zituen Szpilki aldizkari satirikora. Marrazkiak egiteaz gainera, musika-ikasketak bukatu zituen. Ondoren, eskola politeknikoan hasi zen arkitektura ikasten, eta bien bitartean, testu kritikoak idatzi zituen, grafismoari eta karikaturari buruz; garai horretan egin zuen lehenengo erakusketa, eta Szpilki aldizkariko zuzendari artistiko bihurtu zen. Film Polski etxeko kartelak egiteko kontratua izenpetu zuen, eta aipatzekoak ditu La Strada (1956), Il Bidone (1957) eta Ifigenia (1962) lanetarako egin zituenak. Horrez gainera, erakusketa-standetarako dekorazioak osatu zituen. Animazio-zinemak erakarrita, Walerian Borowczykekin batera, hiru filmetako saila osatu zuen: Bazen behin (1957), Etxea (1958, Bruselako nazioarteko erakusketako film esperimentalen sari nagusia) eta Sentimendu sarituak. Lenicak, bestalde, hainbat animazio-lan egin zituen bere aldetik, eta collage teknika erabili zuen. 1963. urtetik aurrera, Parisen hartu zuen bizilekua. Garai horretan, ordura arteko estiloa utzi eta grafismo uhinduna landu zuen, indar handikoa eta dekorazioaren beharrik izango ez zuena. Gounoden Fausto operarako egin zuen kartelak (1963) eta Wozzeckerako egin zuenak erakusten dute marrazteko era berri hori. Azken lan hori, arte horren adierazkortasunaren ikurtzat hartzen da, gaur egun.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q664300
* Multimedia: Jan Lenica / Q664300
# Jan Leth

Jan Leth Aagensen (1932ko abuztuaren 20a - 2010eko urriaren 6a) daniar artista izan zen. Jan Leth Elsinoren jaioa, margolari gisa trebatu zen. Artista litografo gisa izen handia egin zuen, eta gero eskulturengatik ezaguna egin zen.

## Hezkuntza eta aurrekariak

Jan Leth-en prestakuntza formala Danimarkako Arte Ederren Errege Akademian egin zen, Søren Hjorth Nielsen irakasleak zuzenduta, 1965etik 1969ra. Bere lehen erakusketa 1961ean izan zen Kunstnernes Forårudstilling-en (Artisten Udaberriko Erakusketa). Hainbat talde artistikotako kidea izan zen: Decembristerne, Kunstnersamfundet og Foreningen Danske Grafikere, Danimarkako Arte Ederren Errege Akademiaren Elkartea eta Danimarkako Grabatu Artisten Elkartea .

## Erakusketak eta ordezkaritza iraunkorrak

Jan Leth-ek bakarkako eta taldekako hainbat erakusketetan parte hartu zuen, pintura, eskultura, marrazki eta instalazioak aurkeztuz Danimarkan eta atzerrian. Ohore eta beka ugari jaso zituen bizitzan zehar. Danimarkako Estatuak bizitza osorako diru-laguntza eman zion 1998an. Bere lana Danimarkako eta nazioartean galeria-bildumetan dago erakutsita.

## Kanpo estekak

* Jan Leth-en webgunea
* Datuak: Q6149370
# Jan Jongbloed

Jan Jongbloed (Amsterdam, 1940ko azaroaren 25a - 2023ko abuztuaren 30a) herbeheretar futbol atezaina izan zen.
DWS (ondoren FC Amsterdam), Roda JC eta Go Ahead Eagles taldeetan jokatu zuen.
24 partida jokatu zituen Herbehereetako futbol selekzio nazionalarekin 1962 eta 1978 artean. Munduko futbol txapelketen bi final jokatu zituen.

## Palmaresa

DWS
* Eredivisie: 1963–64
Herbehereak
* Munduko Futbol Txapelketa txapeldunordea: 1974, 1978
* Europako Futbol Txapelketa brontzezko domina: 1976

## Kanpo estekak

* Datuak: Q433040
* Multimedia: Jan Jongbloed / Q433040
# Jan Jönsson

Jan Anders Jönsson (1960ko maiatzaren 24a - ) Suediako futbolari ohia eta entrenatzailea da.
Hainbat futbol taldetan jokatu du, esaterako Halmstads BK, Sanfrecce Hiroshima eta Vissel Kobe.
Entrenatzaile gisa Rosenborg BK, Halmstads BK, Sanfrecce Hiroshima eta Shimizu S-Pulse taldeak zuzendu zituen.

## Kanpo estekak

* (Japonieraz) J.League Data Site
* (Japonieraz) J.League Data Site
* Datuak: Q167787
* Multimedia: Jan Jönsson / Q167787
# Janko Vukotićen lehen gobernua

Janko Vukotićen lehen gobernua Montenegroko Erresumako gobernua izan zen, 1913ko maiatzaren 8tik 1914ko apirilaren 25era arte iraun zuena, Janko Vukotić serdarraren agindupean.

## Historia

1913ko apirilean Shkodër abandonatzearekin ados ez zegoelako, Mitar Martinovićen gobernuak dimisioa eman zuen, eta kabinete berria Janko Vukotić brigadistak osatu zuen. Bitan izan zen gobernuburu (1913ko maiatzaren 8a - 1914ko apirilaren 25a) eta (1914ko apirilaren 25a - 1915eko irailaren 10a).

## Gobernuko kideak

Ministro Kontseilua, 1913ko maiatzaren 8a - 1914ko apirilaren 25a :
| Funtzioa | Izena eta abizenak |
| Ministro Kontseiluko presidentea | Janko Vukotić |
| Gerra ministroa | Janko Vukotić |
| Barne Arazoetako ministroa | Labud Gojnić |
| Finantza eta Eraikuntza ministroa | Risto Popović |
| Hezkuntza eta Eliza Gaietarako ministroa | Mirko Mijušković |
| Justizia ministroa | Ljubomir A. Bakić |
| Kanpo Arazoetako ministroa | Petar Plamenac |

## Kanpo estekak

* Datuak: Q31182663
# Janko Vukotićen hirugarren gobernua

Janko Vukotićen hirugarren gobernua Montenegroko Erresumako gobernua izan zen, 1915eko irailaren 9tik 1916ko urtarrilaren 2ra arte iraun zuena, Janko Vukotić serdarraren agindupean.

## Historia

1915eko abenduaren hasieran, Montenegroko gobernuak Nikolas erregeari estatuko erakundeak ebakuatzeko eta armada Shkodërra erretiratzeko plan zehatza proposatu zion. Plan horren arabera, ebakuatu egin behar zen: Lehenik Cetinjetik Podgoricara, eta gero, behar izanez gero, Shkodërra eta harago... Plan horren arabera, erregea eta gorteko kideak ebakuatu behar ziren, eta armada ahal zuen neurrian borrokatu eta erregearen eta gobernuaren beharraren arabera erretiratu behar zen. Gainerako biztanleek ahal eta nahi bezala jokatu behar izan zuten.
Nikola erregeak ez zuen plan hori onartu eta gobernuak 1916eko urtarrilaren 7an bildutako Batzar Nazionala deitzea eskatu zuen. Gobernuak Batzar Nazionalari proposamena bidali zion Montenegrok amaiera arte borrokatzeko eta ebakuazio azkarra izan zedin. Gobernu plan hori ere ez zen onartu eta dimisioa eman zuen. Hala ere, 1916ko urtarrilaren 16ra arte ez zuten bere dimisioa onartu. Egun berean, Lazar Mijušković buru zuen gobernu berria eratu zen.

## Gobernuko kideak

Ministro Kontseilua, 1915eko irailaren 9a - 1916ko urtarrilaren 2a :
| Funtzioa | Izen-abizenak | Denbora |
| Ministro Kontseiluko presidentea | Janko Vukotić | 1915eko irailaren 9a – 1916ko urtarrrilaren 2a |
| Ministro Kontseiluko presidentea | Risto Popović | 1915eko irailaren 9a – 1916ko urtarrilaren 2a (bitarteko) |
| Ministro Kontseiluko presidentea | Mirko Mijušković | 1915eko urriaren 3a – 1916ko urtarrillaren 2a (bitarteko) |
| Finantza eta Eraikuntza ministroa | Mirko Mijušković | 1915eko irailaren 9a – 1916ko urtarrillaren 2a |
| Kanpo Arazoetako ministroa | Mirko Mijušković | 1915eko urriaren 3a – 1916ko urtarrilaren 3a (bitarteko) |
| Kanpo Arazoetako ministroa | Janko Vukotić | 1915eko irailaren 9a – 1916ko urtarrilaren 2a |
| Justizia ministroa | Ljubomir Bakić | 1915eko irailaren 9a – 1916ko urtarrilaren 2a |
| Barne Arazoetako ministroa | Savo P. Vuletić | 1915eko irailaren 9a – 1916ko urtarrilaren 2a |
| Hezkuntza eta Eliza Gaietarako ministroa | Gavrilo Cerović | 1915eko irailaren 9a – 1916ko urtarrilaren 2a |
| Gerra ministroa | Mašan Božović | 1915eko irailaren 9a – 1916ko urtarrilaren 2a |

## Kanpo estekak

* Datuak: Q31182676

## Erreferentziak

* ↑ Risto Popović, bitarteko gisa
* ↑ Mirko Mijušković, 1915eko urriaren 3tik bitarteko gisa
# Jankovce

Jankovce Eslovakiako udalerri bat da, Humennéko barrutian kokatuta. 5,69 km²ko azalera du eta 269 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q641735
* Multimedia: Jankovce, Humenné District / Q641735
# Ivanice

Ivanice Eslovakiako udalerri bat da, Rimavská Sobotako barrutian kokatuta. 5,60 km²ko azalera du eta 277 biztanle 2017ko datuen arabera.

## Historia

Idatzizko lehen aipamena 1245. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q789723
* Multimedia: Ivanice / Q789723
# Ivanhoe Estates (Florida)

Ivanhoe Estates Ameriketako Estatu Batuetako erroldak esleitutako leku bat da. Broward konderrian kokatuta dago, Florida estatuan. 279 biztanle ditu, 0,2 kilometro koadroko azaleran banatuta.

## Ikus, gainera

* Broward konderria

## Kanpo estekak

* Datuak: Q990040
# Ivanhoe North (Texas)

Ivanhoe North Texasko hiri bat da. Tyler konderrian kokatua dago. 2010ean 538 biztanle zituen, 4,23 kilometro koadrotan banatuta.

## Ikus, gainera

* Tyler konderria

## Kanpo estekak

* Datuak: Q980945
# Ivankiv

Ivankiv (ukraineraz: Іванків, translit.: Ivankiv, iˈwɑnkiu̯ ahoskatua) Ukrainako iparraldeko hiria da, Kieveko oblastean dagoena. Teteriv ibaiaren ezkerraldean kokaturik, 2021ean 10.191 biztanle zituen.

## Historia

Herria 1589an sortu zuten Ivan Proskuraren omenez. Lehenik Ivanov eta Ivanovka deitu zioten, baina gero Ivankiv bilakatzea erabaki zuten. XVII. mendearen hasieran, Krimeako tatariarrek Polesiako hainbat eremutan lau kanpaina militar egin zituzten, eta, ondorioz, hainbat pertsona hil eta beste batzuk preso hartu zituzten.
Txernobylgo zentral nuklearretik 52 kilometro hegoaldera dago, gune kaltetuenetik 20 kilometrora. Ondorioz, Ivankivek ez zuen hondamendi nuklearraren eraginik jasan (Poliske edo Pripiatek ez bezala), baina herriaren mendebaldean ingurabide-errepide bat sortzea erabaki zuten, bizitegi-eremuetan hauts erradioaktiboa ez zabaltzeko.
2022ko otsailaren 24tik aurrera, Ukrainaren inbasioaren arloan Bielorrusiako mugaren eta Kiev hiriburuaren arteko erdibideko puntu estrategiko batean zegoelako, errusiar armadaren bonbardaketek hiria partzialki suntsitu zuten. Suntsitutako eraikinen artean, bertako Historiaren Museoa zegoen, Maria Prymatxenko artista ukrainarraren 25 artelan biltzen zituena, herrialdeko kultura herrikoiaren ikur bat.

## Erreferentziak

* ↑ Euskaltzaindiaren 156. araua - Alfabeto zirilikoz idatzitako izenak euskarara aldatzeko

## Kanpo estekak

* Datuak: Q797423
* Multimedia: Ivankiv / Q797423
# Ivanka pri Nitre

Ivanka pri Nitre Eslovakiako udalerri bat da, Nitrako barrutian kokatuta. 14,91 km²ko azalera du eta 2613 biztanle 2017ko datuen arabera.

## Historia

Idatzizko lehen aipamena 1400. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1070804
* Multimedia: Ivanka pri Nitre / Q1070804
# Ivanie Blondin

Ivanie Blondin (Ottawa, 1990eko apirilaren 2a) izotz gaineko abiadura-patinajean lehiatzen den kirolari kanadarra da. 2022ko Neguko Olinpiar Jokoetan bi domina eskuratu zituen, urrezkoa eta zilarrezkoa.

## Ibilbidea

2 urte baino ez zituela hasi zen izotz gainean patinatzen. Hasiera batean patinaje artistikoa egiten hasi zen eta 7 urte zituela abiadura patinajera jo zuen.
2010ko Olinpiar Jokoetarako sailkatzerik ez zuen lortu baina ordutik aurrerako Neguko Olinpiar Joko guztietan hartu du parte. Aurreneko dominak ordea 2022ko Pekingo Jokoetan lortu zituen, urrezkoa talde jarraipenean eta zilarrezkoa irteera masiboan.
Bere proba gustokoena iteera masiboa da eta birritan izan da munduko txapelduna, 2016an eta 2020an.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2022 | Pekin ( Txina) | 01 ! | Talde jarraipena |
| 2022 | Pekin ( Txina) | 02 ! | Irteera masiboa |
| Munduko txapelketak ||||
| Urtea | Lekua | Domina | Proba |
| 2015 | Heerenveen ( Herbehereak) | 02 ! | Irteera masiboa |
| 2016 | Kolomna ( Errusia) | 01 ! | Irteera masiboa |
| 2017 | Gangneung ( Hego Korea) | 03 ! | 5.000 m |
| 2019 | Inzell ( Alemania) | 02 ! | Irteera masiboa |
| 2020 | Salt Lake City ( AEB) | 01 ! | Irteera masiboa |
| 2020 | Salt Lake City ( AEB) | 03 ! | Talde jarraipena |
| 2021 | Heerenveen ( Herbehereak) | 02 ! | Jarraipena taldeka |
| 2021 | Heerenveen ( Herbehereak) | 02 ! | Irteera masiboa |

## Errekorrak

Honako errekor hauek ditu:
| Proba | Errekorra | Data | Tokia |
| 500 m | 38.83 | 2019ko otsailaren 23an | Calgary ( Kanada) |
| 1.000 m | 1:14.18 | 2020ko urtarrilaren 4an | Calgary ( Kanada) |
| 1.500 m | 1:51.76 | 2020ko otsailaren 8an | Salt Lake City ( AEB) |
| 3.000 m | 3:57.56 | 2020ko otsailaren 13an | Salt Lake City ( AEB) |
| 5.000 m | 6:48.98 | 2020ko otsailaren 15ean | Salt Lake City ( AEB) |

## Erreferentziak

* ↑ (Ingelesez) «Ivanie Blondin» Team Canada - Official Olympic Team Website (Noiz kontsultatua: 2022-02-28).
* ↑ (Ingelesez) «'I have no words': Canada captures dramatic Olympic gold in team pursuit» Sportsnet.ca (Noiz kontsultatua: 2022-02-28).
* ↑ (Ingelesez) «Canada’s Ivanie Blondin wins silver in mass start speed skating at Beijing Olympics - National | Globalnews.ca» Global News (Noiz kontsultatua: 2022-02-28).
* ↑ «SpeedskatingResults.com - Ivanie BLONDIN» speedskatingresults.com (Noiz kontsultatua: 2022-02-28).

## Kanpo estekak

* Datuak: Q2383047
* Multimedia: Ivanie Blondin / Q2383047
# Ivanka pri Dunaji

Ivanka pri Dunaji Eslovakiako udalerri bat da, Seneceko barrutian kokatuta. 14,26 km²ko azalera du eta 6564 biztanle 2017ko datuen arabera.

## Historia

Idatzizko lehen aipamena 1209. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q302787
* Multimedia: Ivanka pri Dunaji / Q302787
# Javianne Oliver

Javianne Oliver (1994ko abenduaren 26a) estatubatuar emakumezko abiadura lasterketetan aditua den atleta bat da.
Oliver bigarren sailkatu zen 60 metroetan 2017ko NCAA Division I Indoor Track and Field Txapelketan Kentuckyko Unibertsitatea ordezkatuz.
Oliverrek 60 metroak irabazi zituen 2018ko AEBko Indoor Track and Field Txapelketan, 2018ko IAAF Munduko Indoor Txapelketarako sailkatzeko. 7.02ko denbora izan zen munduko denboraldi horretako denborarik onena. 2020ko AEBko Track &amp; Field Indoor Txapelketara itzuli zen Mikiah Briscoren atzetik bigarren postuan, eta prozesu horretan bere bigarren Munduko Txapelketarako sailkatu zen. Oliverrek 2020ko AEBetako proba olinpikoak ere irabazi zituen 10.99ko denborarekin. Olinpiar Joko horietan zilarrezko domina lortu zuen 4x100m-ko proban.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 4x100m |

## Erreferentziak

* ↑ (Ingelesez) «Athletics: Coleman world record highlights U.S. indoor champs» Reuters 2018-02-19 (Noiz kontsultatua: 2022-02-08).
* ↑ (Ingelesez) «Christian Coleman breaks 60m world record in Albuquerque» AW 2018-02-19 (Noiz kontsultatua: 2022-02-08).

## Kanpo estekak

* Datuak: Q49310450
* Multimedia: Javianne Oliver / Q49310450
# Javier Adarraga

Javier Adarraga Gorrotxategi (Hernani, 1891ko abenduaren 3a - Logroño, 1964ko martxoaren 28a) euskal herritar pilotari eta ingeniaria izan zen.
Hernaniko familia kirolzale baten kidea izan zen: Luis txirrindularia, Juan Bautista, Bernardino eta José Luis atletak eta María saskibaloi jokalaria. Logroñora joan zen eta hantxe Matilde Rezola ezkondu zuen. Bi platerako bizikleta asmatu zuen.
1924ko Olinpiar Jokoetan parte hartu zuen, palan urrezko domina lortuz, nahiz eta ordukoan pilota kirol erakusgarria besterik ez zen izan. 1939an Errioxako Pilota Federazioa sortu zuen, eta hainbat urtez presidente izan zen. 1945ean Espainiako Pilota Federazioak omenaldia eskaini zion. 1958an Logroñoko Udalak Kirol Merituko Domina eman zion, eta bestalde Logroñoko Adarraga pilotalekuak bere izena darama.

## Erreferentziak

* ↑ Auñamendi Eusko Entziklopedia. Javier Adarraga Gorrochategui. .
* ↑ Adarraga's sport dynasty

## Kanpo estekak

* Datuak: Q9011170